நிபந்தனையற்ற முறையில் கூட்டாட்சிக்கு ஆதரவு வழங்கி, அரச மட்டத்தில் செல்வாக்கு பெற்றிருந்த தமிழ்த்தேசிய கூட்டமைப்பு தேர்தலின் பின்னர் இப்போது அரசியல் ரீதியாகப் பலமிழந்திருக்கின்றது. கிங் மேக்கர் என்ற அரசியல் நிலையில் இருந்து அது சரிந்து போய் இருக்கின்றது. ஐக்கிய தேசிய கட்சியும் சிறிலங்கா சுதந்திரக் கட்சியும் நாட்டின் அரசியல் வரலாற்றிலேயே முதன் முறையாக இணைந்து ஆட்சியமைத்ததன் மூலம் தமிழ் மக்களின் பிரச்சினைகளுக்குத் தீர்வு காண்பதற்கான பொன்னான சந்தர்ப்பம் வாய்த்திருக்கின்றது என்ற அரசியல் ரீதியான கூட்டமைப்பின் நம்பிக்கை கானல் நீராகியுள்ளது.